Ανασκαφή Πλατείας Διοικητηρίου. Η ανάγλυφη ελληνιστική κεραμική
Creators: name: Λόλα, Ζωή Μιλτιάδη
Publisher: name: Aristotle University of Thessaloniki
Year: 2017
Subjects: Θεσσαλονίκη-Ελληνιστική εποχή
Ανάγλυφη κεραμική
Thessaloniki-Hellenistic period
Relief pottery

description: Αντικείμενο της παρούσας εργασίας είναι 264 όστρακα ανάγλυφων ελληνιστικών αγγείων που βρέθηκαν στην Πλατεία Κυπρίων Αγωνιστών (Πλατεία Διοικητηρίου) στη Θεσσαλονίκη, από το 1993 ως το 1997. Πρόκειται για όστρακα που προέρχονται από αγγεία, κυρίως σκύφους, κατασκευασμένα με την τεχνική των μητρών, που είναι γνωστά με τη συμβατική ονομασία «μεγαρικοί» και «ομηρικοί» σκύφοι και που χρονολογούνται από τα τέλη του 3ου αι. έως τα μέσα του 1ου αι. π.Χ. Η εργασία αποτελείται από πέντε μέρη. Στο πρώτο παρουσιάζεται ο αρχαιολογικός χώρος, τα ευρήματα και οι χώροι εύρεσής τους. Στο δεύτερο μέρος γίνεται λόγος γενικά για την ανάγλυφη ελληνιστική κεραμική, τη χρονολόγησή της και την τεχνική κατασκευής με μήτρες, τα διακοσμητικά θέματα καθώς και το είδος της διακόσμησης, ενώ στο τρίτο μέρος εντάσσονται τα όστρακα σε επιμέρους βασικά εργαστήρια. Η ένταξη αυτή γίνεται με κάθε επιφύλαξη λόγω του πολύ αποσπασματικού χαρακτήρα των οστράκων. Ακολουθούν τα συμπεράσματα. Το τέταρτο μέρος περιλαμβάνει τον βασικό κατάλογο των οστράκων, ενώ το πέμπτο ευρετήρια, γραφήματα, διάφορες φωτογραφίες και κατόψεις του αρχαιολογικού χώρου και φυσικά φωτογραφίες των οστράκων που εξετάζονται σε αυτή την εργασία. Η παρουσία παραδειγμάτων από όλα σχεδόν τα γνωστά εργαστήρια ανάγλυφων σκύφων και ειδικά η πλειοψηφία των εφεσιακών, καταδεικνύει τη σημασία της Θεσσαλονίκης για το διαμετακομιστικό εμπόριο αυτού του είδους κεραμικής, ενώ η πλειοψηφία των οστράκων που προέρχονται από μακεδονικά εργαστήρια επιβεβαιώνει για άλλη μια φορά τον καθοριστικό ρόλο της Μακεδονίας, και πλέον και της Θεσσαλονίκης, στην παραγωγή τους. Ο χώρος εύρεσης του συνόλου αυτού, που θεωρείται ότι αποτελούσε το διοικητικό κέντρο της πόλης, παρόλη την πολύ αποσπασματική ανασκαφή του, προσθέτει νέες πτυχές στο χαρακτήρα και τη χρήση των σκευών αυτών
description: The subject of this study is 264 sherds of Hellenistic relief pottery found in the Dioikitiriou Square in Thessaloniki from 1993 to 1997. These are sherds from moldmade vessels, mostly bowls, which are known with the conventional name of "megarian" and "homeric" bowls and they are dated from the late 3rd century to the middle of the 1st century B.C. The study consists of five parts. In the first part the archaeological site, the findings and sites are presented. The second part refers generally to Hellenistic relief pottery, its dating and manufacturing technique with molds, the decorative motifs as well as the type of decoration, while in the third part the sherds are attributed to basic workshops. This integration is done with caution due to their very fragmentary preservation. In the end of that third part are The findings of the study. The fourth part includes the catalogue of the sherds, while the fifth indexes, graphs, various photos and floor plans of the site and of course photos of the sherds. The presence of examples of almost all known workshops of moldmade bowls and especially the majority of the Ephesian ones, demonstrate the importance of Thessaloniki for the transit trade of this kind of ceramics, while the majority of sherds that come from Macedonian workshops confirms once again the crucial role of that area, and especially that of Thessaloniki in their production. The location where these sherds were found, was considered to be the administrative center of the city, despite the particularly fragmented excavation, adds new aspects to and use of these vessels